kardosdrur/scandi-wiki huggingface dataset:
Robert Goddard (forfatter)

Robert Goddard (født 13. november 1954 i Fareham, Hampshire, England) er en britisk spændings-/krimiforfatter.

Inden sit forfatterskab studerede han historie ved Cambridge Universitet.

Goddards kendetegn som forfatter er hans kredsen omkring gåder og mysterier i hyggelige engelske miljøer. Goddard lægger vægt på plot og personskildringer.  Ofte er det en mandlig hovedperson (på Goddards alder) på jagt efter sandheden om fordækte hændelser i fortiden.
Tre romaner har den midaldrende fallerede englænder Harry Barnett" som hovedperson ("Fra billede til billede", "Fra sol til skygge" og "Never Go Back").
 
Priser: Edgar Award, 1999, for "Beyond recall" (Fjerne minder)

 Bibliografi 
 1986 – Past Caring* 
 1988 – In Pale Battalions (da: Håbet var en fremmed, 1994)
 1989 – Painting the Darkness (da: Malet i mørke, 1996)
 1990 – Into the Blue (da: Fra billede til billede, 1992)
 1991 – Take No Farewell*
 1992 – Hand in Glove (da: Hånd i handske, 2003)
 1993 – Closed Circle (da: En sluttet kreds, 1995)
 1995 – Borrowed Time (da: På lånt tid, 1997)
 1996 – Out of the Sun (da: Fra sol til skygge, 1997)
 1997 – Beyond Recall (da: Fjerne minder, 1998)
 1998 – Caught in the Light (da: Fanget i lyset, 1999)
 1999 – Set in Stone (da: Skrevet i sten, 2000)
 2000 – Sea Change (da: Den grønne bog, 2001)
 2001 – Dying to Tell (da: Når alt er sagt, 2002)
 2003 – Days Without Number (da: Dage uden tal, 2004)
 2004 – Play to the End (da: Gæstespil, 2006)
 2005 – Sight Unseen (da: Som dug for solen, 2007)
 2006 – Never Go Back (da: Du kan ikke vende tilbage, 2008)
 2007 – Name to a Face (da: Ansigt uden navn, 2010)
 2008 – Found Wanting (da: Danskeren, 2009)
 2010 – Long Time Coming (da: Quilligans bevis, 2011)
 2011 – Blood Count (da: Ulven fra Beograd, 2012)
 2012 – Fault Line (da: Når kun tavsheden taler, 2014)
 2013 – The Ways of the World (da: En affære i Paris, 2015)
 2014 – The Corners of the Globe (da: Fjerne horisonter, 2015)
 2015 – The Ends of the Earth (da: Til den yderste grænse, 2016)
 2018 – Panic Room*
 2019 – One False Move*
 2021 – The Fine Art of Invisible Detection*

Eksterne henvisninger 
 
 Interview med Goddard Bookdepository.co.uk 

Krimiforfattere fra Storbritannien
Romanforfattere fra England
Engelsksprogede forfattere
Vibe Bredahl

Vibe Bredahl (født 1974) er billedkunstner. Hun har haft separatudstillinger og deltaget i gruppeudstillinger både national og international.

Biografi 
Vibe Bredahl tog afgang fra Det Kgl. Danske Kunstakademi i 2000 og har siden da deltaget i diverse udstillinger. Af separat udstillinger kan nævnes Pun Birds på Galleri Asbæk i København 2005 og Embroidery of the Middle East på Markan i Amman, Jordan 2004.

Vibe Bredahl arbejder med tegning, skulptur, fotografi og artists' books.

Rejsen, både konkret og i bredere forstand, er et gennemgående tema.

Vibe Bredahl har siden 2000 drevet kunstforlaget hurricane.

Bibliografi (uddrag) 
 Pun Birds. (artistbook/tegning) 
 Marys Mind Travel. (Artistbook/tegning ) 
 Kortlægninger: 144 tegninger. (artistbook) 
 Hjemvendt rejsende. (artist book /foto)

Hædersbevisninger (uddrag) 
 2006 Modtager af Statens Kunstfonds arbejdslegat
 2005 Modtager af arbejdslegat fra Kunstrådets Billedkunstudvalg
 2004 Modtager af DCCD Danish Center for Culture and development
 2003 Modtager af Laurens Bogtmann fondtens hæderslegat
 2002 Modtager af Statens Kunstfond, 2 års arbejdes legat.

Link 
 Vibe Bredahls hjemmeside 

Kunstnere fra Danmark
Teledata

Teledata dækker over flere begreb:
 Teledata – generisk betegnelse for data, som transmitteres i et telenet
 Teledata (teletjeneste) – interaktiv teletjeneste (historisk)
 Teledata (jura) – data, som kan identificere en bruger af teletjenester
Teledata (teletjeneste)

Teledata betegnes i et historisk skrift fra TDC som forløberen for det nuværende Internet.

Tjenesten blev etableret i 1982 af de danske teleadministrationer. Konceptet var en såkaldt videotex-tjeneste (en slags interaktivt tekst-tv), hvor brugeren koblede sig på Teledata via modem, tastatur og tv-skærm. Systemet var formentlig inspireret af den franske teletjeneste Minitel, men tjenesten opnåede aldrig et kommercielt gennembrud i Danmark.

Teledata blev i oktober 1993 afløst af nye teletjenester udbudt af Jydsk Telefon og Kommunedatas nye, fælles datterselskab, Diatel.

Litteratur 
 Mogens Boman: Teledata fremtidens informationssystem, Børsen, 1981.

Kildehenvisning 
 Beskrivelse af Diatel A/S 

Datanet
Ksenija Doronina

Ksenija Doronina (Russisk: Ксения Сергеевна Доронина ,  ; født 20. oktober 1990 i Moskva) er en russisk kunstskøjteløber. Hun vandt overraskende guld ved det russiske mesterskab i 2007. Før dette har hun deltaget to gange i nationale kunstskøjteløbskonkurrencer for juniorer.

Eksterne henvisninger 

Kunstskøjteløbere fra Rusland
Personer fra Moskva
Amager Ishockey Club

Amager Ishockey Club (AIC) er en ishockeyklub med hjemmebane i Kastrup Skøjtehal (også kaldet "Hangaren") og turneringsnavnet Ama'r Jets.

Amager Ishockey Club har hold i alle ungdomsrækker samt 1. hold i landets næstbedste ishockeyrække 1. division. I klubben dyrker omkring 250 aktive ishockeyspillere deres sport. Både unge og ældre spillere er aktive medlemmer.

Klubben udspringer af ASIK (Amager Skøjte og Ishockey Klub), der blev stiftet 28. februar 1964. Den første formand i klubben var Mogens Petterson.

Første sæson 1964/65 deltager ASIK i 2. div. øst, og det første mål blev scoret mod KSF i en kamp, der i øvrigt blev vundet af KSF med 25-1. I den første sæson har klubben ikke egen bane, men låner i stedet is af Rødovre (kostalden). I 1965 bevilger Tårnby Kommune penge til at opføre en ikke overdækket kunstfrossen bane. Klubben består da af 30 aktive spillere.

Ama'r Jets har én gang – i 2005 – spillet finale i 1. division, men holdet tabte finaleserien over 2 kampe til Aalborg IK. Tilskuerrekorden til en Ama'r Jets-kamp blev sat, da amagerkanerne mødte Esbjergs elitehold fra den bedste ishockeyrække. Kampen blev overværet af 751 tilskuere.

I 2009 stillede bestyrelsen i AIC forslag om at tillade etablering af et eliteselskab for at isolere opgaven med at drive et hold i 1. division. Dette blev gjort for at sikre fokus på førsteholdsdriften og for at klargøre denne del af klubben til en indtræden i den bedste række: Superisligaen. Resultatet blev, at eliteafdelingen gik over til at blive drevet af selskabet Elite Ishockey Amager ApS, og holdet spiller i Divisionen under navnet Amager Ishockey.

Ligeledes i 2009 bliver der taget de førte skridt til at indgå i Sport og Event Amager, en overbygning der skal satse på blandt andet etablering af elitesportsklasser på det lokale Tårnby Gymnasium.

Eksterne henvisninger 
 Ama'r Jets (amatørforeningen)
 Amager Ishockey  (eliteafdelingen)

Ishockey Club
Ishockeyklubber i Danmark
Etableret i 1964
Hessel (Lovns Sogn)

Hessel er en gammel hovedgård, som nævnes første gang i 1391. Gården ligger i Louns Sogn, en km syd for Hvalpsund, Vesthimmerlands Kommune (tidligere Gislum Herred, Ålborg Amt). Indtil Kommunalreformen 2007 lå den i Farsø Kommune. 

I 1702 brændte store dele af Hessel. Den ældste er en stor højremslade, hvor egetømmeret er fra 1600. Hovedbygningen er oprindeligt bygget i bindingsværk der stadig kan ses på den side der vender mod parken. Stuehusets indretning står uændret siden 1800 og slægten Elles tid på gården. 

Hessel er i dag et landbrugsmuseum og er åben fra maj til og med september.

Hessel Gods er på 159 hektar med Kongshøjgaard.

Ejere af Hessel 

 (1391-1411) Peder Andersen Munk
 (1411-1430) Jens Terkelsen
 (1430-1470) Ukendt Ejer
 (1470-1480) Peder Raa
 (1480-1532) Ukendt Ejere
 (1532-1538) Niels Mortensen
 (1538-1567) Ukendt ejere
 (1567-1580) Jørgen Lykke
 (1580-1601) Niels Skram
 (1601-1603) Slægten Skram
 (1603-1614) Christoffer Lykke
 (1614-1620) Slægten Lykke
 (1620-1647) Ivar Lykke
 (1647-1670) Valdemar Daa
 (1670-1688) Christian Spormann
 (1688-1708) Karen Foss gift Rosenstand
 (1708) Slægten Foss
 (1708-1732) Anders Mollerup
 (1732-1734) Peder Mollerup
 (1734-1775) Vincent Lerche
 (1775-1797) Christian Frederik Kaalund
 (1797-1799) Niels Severin Würnfeldt
 (1799-1800) Niels Frederik Hillerup
 (1800-1801) Jørgen Peter Rommedahl / A. H. Rasmussen / Christoffer Nislev
 (1801-1802) Niels Frederik Hillerup
 (1802-1807) N. J. Aagaard
 (1807-1821) N. Rostrup
 (1821-1823) Enke Fru Rostrup
 (1823-1829) P. O. Holm / A. Christensen
 (1829-1863) Jesper Lauritzen Elle
 (1863-1902) Hans Christian Elle (søn)
 (1902-1935) Ane Margrethe Elisabeth Elle (datter) / Jens Kristian Jensen
 (1935-1966) H. F. Elle-Jensen (søn)
 (1966-2007) Nordjyllands Amt
 (2007-) Vesthimmerlands Kommune

Eksterne henvisninger 
 Hessel Gods

Kilder 

J.P. Trap: Danmark 5.udgave, Kraks Landbrug

Herregårde i Aalborg Amt
Museer i Region Nordjylland
Herregårde i Vesthimmerlands Kommune
Wenzelspladsen

Wenzelspladsen (tjekkisk: ) er en af de større pladser i Prags nyere bydel. Pladsen er samtidig centrum for hovedstadens forretnings- og kulturområde. Wenzelspladsen har dannet rammen om mange historiske begivenheder, ligesom der ofte afholdes demonstrationer på pladsen. Pladsen er navngivet efter Skt. Wenzel af Bøhmen. 

Pladsen er nærmere en boulevard end en egentlig plads, idet den er rektangulær. For enden af pladsen finder man det nyklassisistiske tjekkiske Nationalmuseum. Midt på pladsen findes en skulptur af Skt. Wenzel, som er udformet i 1887 af Josef Václav Myslbek. Andre markante bygningsværker på eller nær pladsen tæller Hotel Europa, som er opført i art nouveau-stil, Palác Koruna, som er et kontorhus og shoppingcenter samt den gotiske katolske kirke, Kostel Panny Marie Sněžné.

Man kan komme til pladsen med alle tre metrolinjer ved at tage til enten Muzeum eller Můstek.

Prag
Torve og pladser
Hvanstrup

Hvanstrup er en gammel hovedgård, som nævnes første gang i 1345. Gården ligger i Farsø Sogn, Gislum Herred, Ålborg Amt, Farsø Kommune. Hovedbygningen er opført i 1845 og ombygget i 1884.

Hvanstrup Gods er på 275 hektar med Støttrup Nygård.

Ejere af Hvanstrup 

 (1345-1360) Peder Lauridsen Panter
 (1360-1408) Slægten Panter
 (1408-1418) Kronen
 (1418-1457) Forskellige Ejere
 (1457-1467) Mikkel Lauridsen Saltensee
 (1467-1643) Helligånds Klosteret I Aalborg
 (1643-1653) Valdemar Iversen Lykke
 (1653) Helvig Iversdatter Lykke gift Munk
 (1653-1683) Christen Sørensen Munk
 (1683-1703) Christen Mikkelsen
 (1703-1716) Jens Christensen Mikkelsen
 (1716-1717) Helle Dorothea Mortensdatter Schnell gift Mikkelsen
 (1717-1719) Anders Thembsen
 (1719-1731) Mogens Brøndum
 (1731-1735) Mads Mogensen Brøndum
 (1735-1742) Christen Nielsen Meiling
 (1742-1756) Mathias Rosenkrantz de Lasson
 (1756-1758) Jacob Johannes Colding
 (1758-1760) A. C. Stattländer
 (1760-1762) Andreas Fugl
 (1762-1768) Christen Bierup
 (1768-1777) Hans Wilhelm Kaalund
 (1777-1781) Anne Elisabeth Wulffsdatter von Lüttichau gift Kaalund
 (1781) Nicolaj Mathias Høst
 (1781-1783) Maren Andersdatter Qvistgaard gift Damgaard
 (1783-1807) Jens Nielsen Qvistgaard
 (1807-1810) Balthasar von Jelstrup
 (1810-1827) Johannes Marie Jensdatter Qvistgaard gift von Jelstrup
 (1827-1829) Kommissionen For Aalborg Fattigvæsen
 (1829) Anders Steenild / Christen Andersen
 (1829-1847) Johan Christen Ottesen Spliid
 (1847-1861) Jacob Scavenius Eilersen
 (1861-1891) Andreas Gottlob Ployart Wetche
 (1891-1930) Peter Andreas Ployart Wetche
 (1930-1970) Gustav Ployart Wetche
 (1970-1997) Frants Ployart Wetche
 (1997-2005) Torsten Ployart Wetche / Frants Ployart Wetche
 (2005-) Torsten Ployart Wetche

Eksterne henvisninger 

 Hvanstrup Gods

Kilder 
 J. P. Trap: Danmark 5.udgave, Kraks Landbrug

Herregårde i Vesthimmerlands Kommune
Herregårde i Aalborg Amt
Pantanal

Pantanal er verdens største vådområde, et fladt landskab med let skrånende og bugtende floder. Regionen, som har fået sit navn fra det portugisiske ord "pântano" (som betyder "sump" eller "mose"), ligger i Sydamerika, hovedsageligt i de brasilianske delstater Mato Grosso og Mato Grosso do Sul. Der er også små dele i Bolivia og Paraguay. I alt dækker Pantanal mellem 140.000 og 195.000 kvadratkilometer.

14.000 km² blev i 2000 udpeget til verdensarvsområde, og 251.569 km² blev samme år udpeget som biosfærereservat, begge dele under UNESCO.

Pantanal oversvømmes i en sæson, hvor over 80% af området kommer under vand, og giver dermed næring til en af verdens største samling undervandsplanter. Det menes at være blandt verdens mest tætte flora og fauna økosystemer. Det overskygges ofte af Amazonas regnskov, delvist pga. de ligger tæt på hinanden, men er egentlig en lige så vital del af den neotropiske region.

Referencer

Eksterne henvisninger 

Biosfærereservater under UNESCO
Verdensarvsområder i Brasilien
Verdensarvsområder i Bolivia
Verdensarvsområder i Paraguay
Vådområder
La Violencia

La Violencia var en borgerkrig, som fandt sted i Colombia fra omkring 1948 til 1958. 

Konflikten udspandt sig mellem støtter af det landets liberale parti og det konservative parti. 

Krigen kostede mellem 180.000 og 300.000 menneskeliv. 

La Violencia begyndte med drabet på Jorge Eliécer Gaitan i 1948, hvorefter en række oprør i tog fat i Bogotá, ligesom en række opstande bredte sig i resten af landet.

Colombias historie
Borgerkrige
Nøragergård

Nøragergaard er en gammel hovedgård, som nævnes første gang i 1404. Gården ligger i Nørager, Durup Sogn, Gislum Herred, Rebild Kommune, Region Nordjylland.

Hovedbygningen er opført i 1608 og ombygget i 1780. Hovedbygningen og den ene sidefløj blev nedrevet ca. 1820. Omegnens ældre gårde blev derefter bygget af rester fra Nøragergaards gamle hovedbygning. 

Resten af gården nedbrændte 12. september 2005, men gården er genopført i samme stil. Genopførelsen startede i august 2009 og blev afsluttet primo 2011.
 
Parken og den omliggende skov er på 12,15 hektar.

Ejere 
 (1404-1536) Viborg Bispestol
 (1536-1542) Kronen
 (1542-1547) Jakob Jude
 (1547-1549) Jens Mogensen Harbou
 (1549-1551) Kirstine Juel gift Harbou
 (1551) Kronen
 (1551-1568) Hans Stygge
 (1568-1590) Niels Hansen Stygge
 (1590-1604) Mourids Nielsen Stygge
 (1604-1612) Claus Maltesen Sehested
 (1612-1620) Anne Nielsdatter Lykke gift Sehested
 (1620-1640) Hannibal Clausen Sehested
 (1640-1657) Mogens Clausen Sehested
 (1657-1690) Sophie Mogensdatter Sehested / Margrethe Mogensdatter Sehested
 (1690-1705) Axel Mogensen Sehested
 (1705-1713) Adam Ernst von Pentz
 (1713-1723) Niels Arctander
 (1723-1724) Slægten Arctander
 (1724-1730) Iver Nicolai Sehested
 (1730-1749) Edvard Londeman greve Rosencrone
 (1749-1774) Hans Christoffer Londemann Edvardsen greve Rosencrone
 (1774-1800) Marcus Gerhard Londemann Edvardsen greve Rosencrone
 (1800-1801) Christian Tolstrup / Johan Conrad Schuchardt
 (1801-1807) Johan Conrad Schuchardt

Gården delt i Overgaard og Nedergaard (1807-1816) 
Johan Conrad Schuchardt delte Nøragergaard i to dele. Hovedbygningerne og avlsgården fik betegnelsen "Overgaarden". De øvrige bygninger fik betegnelsen "Nedergaarden". Da Jens Bisgaard, efter at have ejet Nedergaarden i hele perioden, købte Overgaarden i 1816 – blev gården atter samlet igen.

Ejere af Nedergaarden 
 (1807-1816) Jens Bisgaard

Ejere af Overgaarden 
 (1807-1816) Forskellige Ejere

Samling af gården (1816) 
 (1816-1839) Jens Bisgaard
 (1839-1872) Frederik Bisgaard
 (1872-1875) R. Bisgaard
 (1875-1888) Th. N. Hjorth
 (1888-1912) Johan Henrik Ahnfeldt Kjeldsen

Avlsgården solgt fra i 1912

Ejere af Hovedbygningen med skov og park 
 (1912-1927) Johan Henrik Ahnfeldt Kjeldsen
 (1927-1939) Johanne Holst gift Kjeldsen
 (1939-1975) Erik Andreas Carl Kinch
 (1975-1980) Caroline Kjeldsen gift Kinch
 (1980-1983) Boet efter Caroline Kjeldsen gift Kinch
 (1983-1990) Erik Palvig og Carsten Palvig
 (1990-) Carsten Palvig

Ejere af Avlsgården 
 (1912-1940) S. S. Borresen
 (1940-1970) Forskellige Ejere
 (1970-) Nørager Kommune (nu Rebild Kommune) til brug som kommunal materielgård

Eksterne kilder/henvisninger 
 J.P. Trap: Danmark 5.udgave, Kraks Landbrug

Herregårde i Rebild Kommune
Herregårde i Aalborg Amt
Fredede slotte og herregårde i Danmark
Gigolo Jesus

Gigolo Jesus er Jokerens andet soloudspil fra 2005. I modsætning til debutalbummet Alpha Han, der udelukkende var produceret af Ezi Cut, indeholder Gigolo Jesus produktioner fra en bred vifte af producere: Ezi Cut, Soulshock, Copenhaniacs, Mass, Sidespor, Gettic og Roofraisers. Gæsteoptrædenerne på albummet omfatter Mass, Ataf, Alex, K.N.O.X., L.O.C., Niarn, Angie, Anna David, DJ Static og Pato.

Albummet solgte 17.000 eksemplarer.

Trackliste 
 "Genopstandelsen#
 "Rastløs"
 "Gravøl" – Feat. L.O.C. & Niarn
 "Den Danske Drøm" – Feat. Knox
 "Mænds Ruin"
 "En der elsker Dig" – Feat. Alex
 "Nye Tider" – Feat. Ataf
 "Godt Taget" – Feat. Mass
 "Ik' sjovt Længere"
 "Nogen Spørgsmål"
 "Mavepuster" – Feat. Anna David
 "Mit sprog Yo" – Feat. Angie
 "Rigdom er Freedom" – Feat. DJ Static & Pato

Referencer 

Album fra 2005
Rapalbum
Flamingo Records

Flamingo Records er et dansk pladeselskab med udgangspunkt i hiphop scenen.

Flamingo Records blev grundlagt i 2005 af den danske rapper Jokeren, med henblik på at skabe spillerum og karrieremuligheder for nye talenter. Selskabets filosofi er den, at musikerne er talentfulde, og derfor selv kan og vil, og byder dem derfor mest muligt frie rammer.

Flere kunstnere har siden opstarten skrevet kontrakt med selskabet, således at det i dag huser navnene Mass, Pato, og ikke mindst Jokeren selv.

Ekstern kilde/henvisning
 Flamingo Records' hjemmeside 

Etableret i 2005
Pladeselskaber fra Danmark
Mål og Mæle

Mål og Mæle er et dansk populærvidenskabeligt tidsskrift om sprog, som har eksisteret siden 1974. Det spænder emnemæssigt meget vidt og indeholder artikler af varierende sværhedsgrad. Tidsskriftet udkommer 3 gange (tidl. 4) om året og har i 2007 knap 1700 abonnenter. Mål og Mæle blev i 1987 tildelt P.H.-prisen. Redaktionen består p.t. af Ditte Boeg Thomsen, Simon Poulsen, Ken Farø og Thomas Olander. Derudover har tidsskriftet et videnskabeligt panel bestående af Kasper Boye, Carsten Elbro, Jørn Lund og Holger Juul, Eva Theilgaard Brink.

Eksterne henvisninger
 Mål og Mæles hjemmeside
 Artikler fra Mål og Mæle på sproget.dk

Tidsskrifter fra Danmark
Etableret i 1974
Eidskog

Eidskog er en kommune i Innlandet fylke i Norge.
Den grænser i nord til Kongsvinger og Sør-Odal, i vest til Aurskog-Høland og Nes. Eidskog er ellers en grænsekommune til Sverige (i øst og syd).

Historie 
Navnet Eidskog er gammelt og blev brugt om området mellem nutidens Kongsvinger i Norge og Arvika i Sverige. Eskoleia, vejen gennem Eidskog, var (og er forsåvidt fortsat i form af riksvei 2) en af de vigtigste færdselsårer mellem Norge og Sverige. Den nævnes allerede i sagatiden og blev efter kanoniseringen af Olav den hellige del af en vigtig pilgrimsvej fra Europa til Nidaros. Ved Midtskog, i dag kaldt Matrand, blev der rejst en stavkirke i 1100-tallet. Nutidens Eidskog kirke er bygget på samme sted og er fra 1665.

Vejen gennem Eidskog har også været vigtig militært set og flere gange op gennem historien har svenske styrker rykket ind i Eidskog. For at forsøge at stoppe dem blev der bygget flere forsvarsværker i området, blandt andet ved Magnor og Matrand, men hovedforsvaret var ved Kongsvinger Fæstning.

Sidste gang svenskerne angreb gennem Eidskog var i 1814 da generalmajor Carl Pontus Gahn 31. juli krydsede grænsen og marcherede mod Kongsvinger. Han blev stoppet ved Lier Skanse nær Kongsvinger den 2. august af oberstløjtnant Krebs og trak sig tilbage til Eidskog. Den 4. august rykkede Krebs efter for at drive svenskerne helt ud af landet. De to styrker mødtes i slaget ved Matrand, som var den blodigste træfning under hele krigen og endte med norsk sejr.

Senere på året havnede Norge i union med Sverige og fjendtlighederne ved grænsen ophørte for denne gang. At vejen gennem Eidskog var en vigtig forbindelsesrute mellem de to lande blev yderligere understreget ved åbningen af Grænsebanen i 1862, som knyttede Christiania (daværende navn for Oslo) til Stockholm.

Eidskog blev en selvstændig kommune i 1864 ved udskilning fra Vinger kommune. Den nye kommune havde da 6.920 indbyggere.

I 2001 blev Eidskog kendt for sin behandlingsgaranti. Ordfører Ivar Skulstad lovede da at kommunen ville sørge for at indbyggerne ikke skulle vente mere end seks uger på en operation. Andre garantier kommunen gav var for børnehaveplads, grunde, brænde og sommerjob. Disse tiltag sikrede overvældende tilslutning til Arbeiderpartiet ved kommunevalget 2003. Siden kommunen ikke disponerede midler der svarede til udgiftene, tvang budgetoverskridelser på 33 mill. kroner (budgetåret 2004) Fylkesmanden i Hedmark til at sætte kommunen under offentlig administration.

Erhvervsliv 
Eidskogs vigtigste industri er indenfor rundt glas og aluminium koncentreret i et industriområde ved Magnor. Derudover findes nogle små mekaniske værksteder og snedkervirksomheder. Mange af kommunens arbejdstagere pendler til Kongsvinger og Oslo for at opretholde normal lønindtægt. Kommunen er den største arbejdsgiver i Eidskog.

Seværdigheder 
 Soot-kanalen, det første sluseanlæg i Norge, for tømmerflådning
 Grenselosmuseet, til minde om en flugtrute til Sverige under anden verdenskrig

Eksterne henvisninger 

 Kultur i Eidskog på kort  fra Kulturnett.no

Kommuner i Innlandet
Kommuner i Hedmark
Myremobberen

Myremobberen (original titel: The Ant Bully) er en computeranimeret spillefilm fra 2006, der er produceret af Tom Hanks og Gary Goetzmans firma Playtone.

Handling 
Filmens handler om en 10-årig dreng, der bliver formindsket og er tvunget til at leve sammen med myrer.

Danske stemmer 
 Lucas Nickle – Jamie Morton 
 Hova – Anne O. Pagh
 Zoc – Jesper Lohmann
 Stan Beals – Torbjørn Hummel
 Kreela – Sidsel Agensø
 Fugax – Lars Lippert
 Myredronningen – Jette Sophie Sievertsen
 Mormor – Grethe Mogensen

Øvrige stemmer 
 Benjamin Boe Rasmussen
 Anne-Grethe Bjarup Riis
 Torben Sekov
 Christian Damsgaard
 Peter Røschke
 Ole Boisen
 Jens Andersen
 Max Hansen
 Lasse Lunderskov
 Annevig Schelde Ebbe
 Sonny Lahey

Eksterne henvisninger 
 

Animationsfilm fra USA
Amerikanske film fra 2006
Computeranimationsfilm